พระราชกฤษฎีกาจัดตั้งเทศบาลเมืองกาญจนบุรีจังหวัดกาญจนบุรีพุทธศักราช๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่๒๐ สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ.เจ้าพระยาพิชเยนทรโยธินตราไว้ณ วันที่ ๒๕ มีนาคม พุทธศักราช ๒๔๗๘เป็นปีที่๒ ในรัชกาลปัจจุบันโดยที่เห็นสมควรจัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดกาญจนบุรีให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาลพุทธศักราช ๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองกาญจนบุรีจังหวัดกาญจนบุรี พุทธศักราช ๒๔๗๘มาตรา ๒[๑]ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดกาญจนบุรีตามเขตที่กำหนดไว้ในมาตรา ๔ ขึ้นเป็นเมือง มีฐานะเป็นเทศบาลเมือง มีนามว่า เทศบาลเมืองกาญจนบุรีจังหวัดกาญจนบุรีมาตรา ๔[๒] ให้กำหนดเขตเทศบาลเมืองกาญจนบุรีจังหวัดกาญจนบุรี ไว้ดังนี้ คือด้านเหนือ ตั้งแต่หลักเขตที่ ๑ซึ่งตั้งอยู่ริมฝั่งตะวันออกของแม่น้ำแม่กลองวัดจากมุมตะวันตกเฉียงเหนือของตัวตึกศาลเจ้ากวนอู ไปทางทิศตะวันตกเฉียงเหนือเป็นเส้นตรงไประยะ๒๙๕ เมตร จดหลักเขตที่ ๒ ซึ่งตั้งอยู่ห่างจากหลักเขตที่ ๑ เป็นระยะ ๑๒๕ เมตรวัดเป็นเส้นฉากกับฝั่งแม่น้ำตรงหลักเขตที่ ๑ ไปทางทิศตะวันออกเฉียงเหนือจากหลักเขตที่ ๒หักไปทางทิศตะวันออกเฉียงใต้เป็นเส้นฉากกับเส้นเขตจากหลักเขตที่ ๑ และที่ ๒เป็นระยะ ๘๙๐ เมตร จดหลักเขตที่ ๓จากหลักเขตที่ ๓หักไปทางทิศตะวันออกเฉียงใต้เป็นระยะ ๙๕๐ เมตร จดหลักเขตที่ ๔ซึ่งตั้งอยู่ที่เส้นนี้ตัดกับเส้นที่ขนานและห่างจากศูนย์กลางถนนเลียบด้านตะวันตกของบริเวณสนามบิน(ถนนสายที่ ๑๘ ไปอำเภอบ้านโป่ง) เป็นระยะ ๖๑๐ เมตรด้านตะวันออก จากหลักเขตที่ ๔หักไปทางทิศตะวันออกเฉียงใต้ระยะ ๑,๓๖๐เมตร จดหลักเขตที่ ๕ ซึ่งตั้งอยู่บนเส้นขนานและห่างจากศูนย์กลางถนนเลียบด้านตะวันตกของบริเวณสนามบิน(ถนนสายที่ ๑๘ ไปอำเภอบ้านโป่ง) ๖๑๐ เมตรด้านใต้จากหลักเขตที่ ๕ หักเป็นเส้นตรงไปทางทิศตะวันตกเฉียงใต้ได้ฉากกับเส้นเขตจากหลักเขตที่๔ และที่ ๕ จนจดหลักเขตที่ ๖ ซึ่งตั้งอยู่ที่เส้นเขตตัดกับริมฝั่งตะวันออกแม่น้ำแม่กลองด้านตะวันตก จากหลักเขตที่ ๖ เลียบริมแม่น้ำแม่กลองฝั่งตะวันออกไปทางทิศเหนือจนบรรจบหลักเขตที่๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะเพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้น หรือโรงเรือนสิ่งปลูกสร้างนั้นๆ อยู่ในเขตเทศบาลเต็มทุกส่วนมาตรา ๖ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพ.อ.พหลพลพยุหเสนานายกรัฐมนตรี[เอกสารแนบท้าย]๑.[๓]แผนผังเขตเทศบาลเมืองกาญจนบุรี จังหวัดกาญจนบุรี พุทธศักราช ๒๔๗๘(ดูข้อมูลจากภาพกฎหมาย)พระราชกฤษฎีกาจัดตั้งเทศบาลเมืองกาญจนบุรีจังหวัดกาญจนบุรี (ฉบับที่ ๒) พุทธศักราช ๒๔๘๐[๔]มาตรา ๒ ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๔ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ศรินรัตน์/จัดทำ๔มีนาคม ๒๕๖๓อรญา/ตรวจ๑๙มีนาคม ๒๕๖๓[๑] ราชกิจจานุเบกษา เล่ม ๕๒/-/หน้า ๒๐๘๔/๒๕มีนาคม ๒๔๗๘[๒] มาตรา๔ แก้ไขเพิ่มเติมโดยพระราชกฤษฎีกาจัดตั้งเทศบาลเมืองกาญจนบุรี จังหวัดกาญจนบุรี (ฉบับที่๒) พุทธศักราช ๒๔๘๐[๓] แผนผังเขตเทศบาลเมืองกาญจนบุรีจังหวัดกาญจนบุรี แก้ไขเพิ่มเติมโดยพระราชกฤษฎีกาจัดตั้งเทศบาลเมืองกาญจนบุรี จังหวัดกาญจนบุรี(ฉบับที่ ๒) พุทธศักราช ๒๔๘๐[๔] ราชกิจจานุเบกษาเล่ม ๕๔/-/หน้า ๑๗๕๖/๗ มีนาคม ๒๔๘๐